《踏莎美人 桂花同王子展赋》
清代·梁鼎芬

细瓣霏黄，片痕凝翠。月凉引得愁来聚。璚帘掩映已经时。

可喜香多花重少人知。沈醉千杯，娉婷一树。等閒不怕风兼雨。

劝君折共旧哥瓷。只怕秋香传递有新词。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。